कोतवाली नगर अंतर्गत मुहल्ला भीतरी पीरबटावन में स्थित प्राथमिक विद्यालय में मंगलवार सुबह बच्चों के लिए रसोईया मिड डे मिल बना रहा था। इसी दौरान सिलिंडर के पाइप लीकेज गैस से लगी आग ने पूरी रसोई को चपेट में ले लिया। आग देख बच्चों में भगदड़ मच गई। बच्चों ने दूसरे गेट से भागने की कोशिश की तो वह बाहर से बंद था। शोर पर एकत्र हुए लोगों की मदद से बच्चों को गेट खोलकर बाहर निकाला जा सका। वहीं दमकल टीम ने भारी मशक्कत के बाद आग पर काबू पाया। इस घटना में सभी बाल-बाल बच गए।